D-naweek vir SWD, Valke in Eerste LigaVrydag en Saterdag is deurslaggewend vir die Suidwestelike Distrikte (SWD) en die Valke in die Eerste Liga van die Curriebeker. Die SWD (vierde op die punteleer) moet Vrydag die tweede geplaaste Grens in die Buffalostad-stadion in Oos-Londen klop as hy in die kwarteindronde van die afdeling wil speel. Die Grens het dusver nog net teen die voorloper, die Luiperds, verloor. As SWD nie wen nie, is dit byna seker dat die Valke, wat Saterdag teen die Welwischias in Windhoek speel, hom met `n sege uit die vierde plek sal dwing. Die Namibiers kon vanjaar nog geen wedstryd wen nie. Naas die Luiperds en Grens is die Griffons reeds seker van `n plek in die kwarteind. Die punteleer – Luiperds 25, Grens 17, Griffons 15, SWD 9, Valke 7, Welwitschias 2.